Järjekordse heade uudiste saate alguses vahetab traditsiooniline stuudioseltskond Mati Palmeti, Monika Kuzmina ja Joanna Müüri näol omavahelisi tervitusi, ühine “Tere” aga öeldakse saatekülalisele Liis Kuurmele. Monika nendib, et Matil on viimasel ajal tekkinud paar lisakortsu, nägu on pidevalt probleeme täis, jutt on ka heade uudiste saates negatiivne ja seepärast võttis portaali GoodNews toimetusrahvas kaasa Liisi, kes on TimeWaveri terapeut. Mati vaidleb vastu, probleem on tema arvates teravas maailmatunnetuses, mis vastanduvat Monika pealiskaudsusele, ja kui Ossinovski tõstab õllehinda, siis ei saavat seda TimeWaveriga ravida. Monika usub siiski, et kõike inimesed on võimelised paremaks muutuma, sealhulgas ka Mati ja ka tema ise oma väidetavas pinnapealsuses.
#000002
Selle jutu taustal küsib Monika Matilt, et milline on tõeline sõber ja too seostab seda Sojuzmultfilmi suurte kõrvadega tegelasega, kuid kolleegi sõnul on hea sõber see, kes soovib sulle head ning tema seda Matile ka soovib, ja sellepärast on ka Liis saates. Mati ohkab, et tema olemus on nüüd paljastatud, terapeut kaasa võetud ning Joanna loodab, et ka õlleaktsiisi mure saab sellega leevendust.
#000003
Mati märgib seejuures ära, et kuigi see raadioeetris ei kajastu, keeras Monika tema poole arvutiekraani, millel on kõik tulbad laes. Liisi sõnul kasutab positiivitar kogu oma potentsiaali ära ja tegelikult võiksid kõik sellises seisundis olla. Elada sel moel peaks tema arvates olema meie kõigi eesmärk, aga saatejuhi mõte läheb selles osas lahku, sest tema näeb eesmärki selles, et pärast tööd klaasi õlle juures vaadata uudiseid. Liisi lohutab teda, et kui see Matile hea on, siis ongi kõik korras ja ta on leidnud oma kutsumuse.
#000008
Mati võtab jälle kujutluses ette olukorra, kus üks inimene on muretu, väikese viinaveaga laiskelajas ja teine teeb läbi programmi, muretsedes kogu aeg liigse pirukaampsu või ärajäänud trenni pärast, tundes seetõttu süümekaid — kas mitte see teine ei või aasta pärast infarkti ohvriks sattuda? Liisi sõnul on kõik programmis osalejad ise vabatahtlikult sellega nõus olnud ning vastutuse võtnud. See õlut joov inimene aga on samuti ise oma valikud teinud ja kui ta poleks ise sellega rahul, siis oleks ta ilmselt samuti haige.
#000013
Eesti edukaim paralümplane EOK näitusel „Igihaljad”: ma tegin vaid oma tööd!
#000036